Bill Gates kundër shkurtimit të asistencës ndërkombëtare
Themeluesi i firmës Microsoft thotë se shkurtimet buxhetore mund të shkaktojnë vakum në skenën ndërkombëtare
Themeluesi i kompanisë Microsoft, filantropi miliarder Bill Gates, mbrojti me pasion asistencën ndërkombëtare dhe shprehu frikën se klima politike në Shtetet e Bashkuara dhe Britani mund të sjellë shkurtime buxhetore. Gjatë një fjalimi në Londër, ai paralajmëroi se ulja e këtyre fondeve mund të krijojë një vakum në rolin udhëheqës në botë, që mund të plotësohet nga të tjerë. Bill Gates dhuron 5 miliardë dollarë në vit për fonde zhvillimi, duke qenë kështu një ndër filantropistët më bujarë në botë. Gjatë një fjalimi në Institutin Mbretëror të Londrës, ai shprehu frikën se rryma politike po kthehet kundër ndihmave ndërkombëtare. , tha ai. Shtetet e Bashkuara vazhdojnë të jenë donatori më i madh në botë nëpërmjet financimit të programeve afatgjata dhe ndihmave për emergjenca në mbarë botën, si p.sh. paketa e ndihmës prej 1.8 milionë dollarësh për përmbytjet në Peru të këtij viti. Por, Presidenti Donald Trump ka propozuar një shkurtim të buxhetit prej 43 miliardë dollarësh për ndihmat ndërkombëtare, me qëllim zvogëlimin e borxhit të qeverisë. Zoti Gates thotë se shumë kritikë të ndihmave ndërkombëtare nuk e kuptojnë progresin e jashtëzakonshëm që është arritur. , tha zoti Gates. Ai nuk e pranon tezën se asistenca ndërkombëtare është një pus pa fund. , tha ai. Fjalimi i Bill Gates në Londër u mbajt ndërsa Britania po përgatitet për zgjedhje të parakohshme në muajin qershor. Britania është një ndër të paktat vende të zhvilluara që përmbushin standardin që ka vënë OKB-ja për të dhuruar 0.7% të GDP-së për asistencë ndërkombëtare. Kryeministrja Theresa May ka premtuar ta ruajë këtë nivel, por në partinë e saj ka shumë që kërkojnë që këto fonde t’i kalojnë ushtrisë. Zoti Gates tha se ai kërkon të vërë në dukje fakte. , tha zoti Gates. Agjencitë e ndihmave thonë se debati po zhvillohet në kohëra shumë të vështira, me rreth 65 milionë refugjatë nëpër botë, me konflikte që përkeqësohen në Lindjen e Mesme dhe me një zi buke që po godet Afrikën Lindore.